
Referat de aprobare a proiectului de hotărâre
Sectiunea a 2 - a 
Motivul emiterii proiectului de hotărâre
1. Descrierea situaţiei actuale

În anul 2016 Timișoara a câștigat titlul de Capitală europeană a culturii pentru 2021 iar unul din obiectivele de investiții propuse privind modernizarea infrastructurii și punerii în valoare a patrimoniului municipiului Timișoara este revitalizarea și completarea infrastructurii culturale pe raza Municipiului. 

Pe partea de infrastructură culturală şi de turism, municipalitatea şi-a asumat realizarea unor centre culturale: studiouri de teatru, cinematografe, galerii de artă, reprezintă obiective cuprinse în Manualul de licitaţie –candidatură  Timişoara 2021, Capitală Europeană a Culturii (Bid Book TM 2021), la capitolul ”Intervenţii de infrastructură culturală”, devenind obiective asumate în calitate de oraş - Capitală Europeană a  Culturii 2021.

2. Schimbări preconizate şi rezultate aşteptate
MultipleXity (MX) este centrul în care arta și știința se întâlnesc în experimente, un proiect complex, care va răspunde unui set mare de nevoi ale orașului, sustenabil, inovator și integrator. MultipleXity va revitaliza unul dintre cele mai mari spații care face parte din istoria orașului Timişoara și patrimoniul său industrial: Muzeul de Transport Public Corneliu Miklosi și atelierele de lucru aferente.
Pentru găsirea celei mai bune soluții pentru punerea în valoare a acestui obiectiv major de infrastructură culturală, s-a decis ca atribuirea proiectului de arhitectură să se realizeze în urma organizării unui concurs de soluții, conform prevederilor Legii nr. 98/2016 privind achizițiile publice, cu modificările și completările ulterioare și a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016    98 10 201   0 17>Legea nr. 98/2016.

Astfel, În data de 28.07.2020, a fost încheiat cu câștigătorul premiului I, Șerban I. Daniel Lucian- Birou Individual de Arhitectură, contractul nr. 153 având ca obiect servicii de proiectare și asistență tehnică pentru realizarea obiectivului de investiții ”Amenajare Centrul pentru Artă, Tehnologie și Experiment MultipleXity”.
Prin intervențiile propuse, se urmărește punerea în valoare a halei și a calităților spațiului existent, formarea unui acces reprezentativ, adecvat funcțiunii de muzeu, uniformizarea suprafețelor minerale și echilibrarea raportului cu cele verzi prin introducerea de noi zone plantante intensiv cu plante perene, ierburi decorative din familia gramineelor combinate cu plante cu flori. Acest element se va regăsi în amenajarea din subzona 1, având rol de integrare, împreună cu uniformizarea dotărilor exterioare și a identității vizuale, în ansamblul centrului Multiplexity.
În vederea uniformizării suprafețelor minerale, se propun lucrări de desfacere pentru platformele din beton armat, pentru suprafețele din beton asfaltic, pentru aleile din dale de beton și pentru zonele cu pavele din cauciuc. De asemenea, se vor desface suprafețele din piatră cubică sau cu agregate de pietriș care se suprapun cu spațiile verzi propuse. Pentru remedierea deficiențelor expuse în capitolul doi, se propune demolarea liftului aferent corpului de clădire C2, suprafața eliberată fiind pavată și inclusă în amenajarea exterioară. Parapetul de pe terasa clădirii C2 se va completa cu un segment identic cu cel existent pentru asigurarea siguranței în exploatare. Arborii maturi existenți, cei trei pini, se vor păstra, iar arbuștii și arborii tineri (tuia) se vor muta pe latura estică a curții, unde sunt deja unele exemplare similare. Folosind materialul vegetal existent, se dorește densificarea acestui grup de plante și obținerea unei imagini mai natural.

 3. Concluzii        

Urmare a celor prezentate mai sus, consider oportună promovarea Proiectului de hotărâre privind aprobarea Documentației de avizare a lucrărilor de intervenții aferente obiectivului de investiţie „DALI+ PT Centrul pentru Artă, Tehnologie și Experiment, MultipleXity” şi-l supun spre dezbatere şi aprobare Consiliului Local al Municipiului Timişoara. 

